Arangama: Dakarun Sojin Najeriya sun aika da yan Boko Haram 4 zuwa barzahu ▷ Legit.ng
Arangama: Dakarun Sojin Najeriya sun aika da yan Boko Haram 4 zuwa barzahu
18 days ago 3190 views by Muhammad Auwal
Dakarun rundunar Sojin Najeriya na 118 da na 119 sun aika da wasu gungun mayakan kungiyar ta’addanci na Boko Haram su hudu zuwa barzahu bayan wata zazzafar arangama data faru a garin Malam Fatori, dake kan iyakar Najeriya da Chadi.
Majiyar Legit.ng ta ruwaito wannan lamari ya faru ne a daren Asabar, 2 ga watan Janairu a cikin karamar hukumar Abadam ta jahar Borno, yayin da mayakan suka yi kokarin kutsa kai cikin garin Malam Fatori da nufin kaddamar da hare hare.
KU KARANTA: Rundunar soji ta kama 'yan dabar siyasa da muggan makamai, hotuna
Haka zalika Sojojin sun raunata yan ta’adda da dama, wadanda suka ranta ana kare babu shiri, kuma a yanzu haka Sojoji sun shiga farautarsu ruwa a jallo, kamar yadda mataimakin daraktan watsa labaru na Operation Lafiya Dole, Kanal Onyema ya bayyana.
Sai dai Kaakakin yace an samu wasu Sojoji da suka jikkata, wanda a yanzu suna samun kulawa, amma yace Sojojin sun kwato bamabamai guda hudu, bindigar mashingon guda daya, alburusai da dama da kuma sauran kayan harba bamabamai.
Daga karshe kaakaki Onyema ya gode ma goyon bayan da rundunar ke samu daga wajen jama’an yankin Borno, sa’annan ya bukaci su cigaba da taimaka musu da bayanan sirri wanda zasu taimaka musu wajen kawo karshe yan ta’adda a yankin.
Hausa NewsLabarin Sojojin NajeriyaKisaJihar Borno
Universities in Nigeria Richest Nigeria musician How to check data balance on GLO Ankara gown with lace The richest musician in the world
29 minutes ago 483 views
Siyasar Kano: Abacha ya sha alwashin tika Ganduje da kasa a zaben 2019